**Үкіметтік емес ұйымдарға арналған мемлекеттік гранттардың 2025 жылға арналған басым бағыттарының тізбесі**

|  |  |  |  |  |  |  |
| --- | --- | --- | --- | --- | --- | --- |
| **№** | **Заңның**  **5-бабының**  **1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі**  **(мың теңге) НДС есептегенде** | **Грант түрі** | **Нысаналы индикатор** |
| 1 | Білім беру, ғылым, ақпарат, дене шынықтыру және спорт саласындағы  мақсаттарға қол жеткізу | Орта білім беру ұйымдарында білім сапасын арттыру, педагогтар мен білім алушыларда кездесетін мәселелерді мақсатында мектепішілік бақылауды жақсарту жұмыстарын ұйымдастыру | Өңірдің білім саласындағы басты мәселелердің бірі – білім сапасының төмендігі.  1. ОББЖМ *(білім беру жетістіктерін мониторингілеу)* көрсеткіші бойынша республикалық ең жоғарғы көрсеткіш көрсеткен Алматы қаласынан *(63%)* Маңғыстау облысы *(54%)* 9%-ға төмен;  2. ҰБТ қорытындысы бойынша республикалық көрсеткіштен 10%-ға төмендігі байқалады *(ҚР – 80,3, облыс – 70,4)*;  3. PISA халықаралық зерттеуінің нәтижесі бойынша оқу сауаттылығы көрсеткіші шекті деңгейден 71,7 ұпайға төмен болды.  4. Тоқсандық есептерге сәйкес, мектептердің жұмыс сапасы жүйелі түрде төмен деңгейде тіркеліп отыр.  Білім сапасының төмендігіне мектептердегі мектепішілік бақылаудың өз дәржесінде жүрмеуі әсер етеді.  Бақылау функциясы басқару қызметінің басты тетігі болып табылады. Мектепішілік бақылау мектептің қызметін талдау негізінде жүзеге асады, анықталған мәселелерді шешуге бағытталады. | **10 000 000** | қысқа  мерзімді  1 грант | **Нысаналы көрсеткіш:**  1. Тікелей қамту кемінде 1000 қатысушы;  2. Сауалнама нәтижелеріне сәйкес курстардан өткен педагогтардың кем дегенде 65% қанағаттану деңгейі.  **Күтілетін нәтиже:**  1. Оқушылардың жетістіктеріне әсер ететін контекстік факторларды анықтау үшін сауалнама жүргізу;  2. Оқушылардың білім деңгейін, мұғалім мен сынып жетекшісінің жұмыс сапасын, жұмыс мазмұнының мәлімделген тақырыпқа сәйкестігін, үйірмелер мен факультативтердің жұмыс сапасын бағалау, жеке сабақтарды ұйымдастыру, сондай-ақ кемінде 20 мектепті қамти отырып, сабақтарда техниканың сақталуына тақырыптық бақылау жүргізу үшін кездесулер ұйымдастыру және өткізу;  3. Облыстың орта білім беру ұйымдарында кемінде 300 Педагогтің кәсіби құзыреттілігін арттыру бойынша кемінде 3 курс ұйымдастыру және өткізу;  4. Әлеуметтік желілерде ақпараттық қамту — кемінде 20 000 қаралым. |
| 2 | Білім беру, ғылым, ақпарат, дене шынықтыру және спорт саласындағы  мақсаттарға қол жеткізу | Аймақтағы білім беру саласының озық тәжірибелері жөнінде кешенді ақпараттық жұмысты жүргізу | Маңғыстау облысының білім беру саласындағы сыртқы және ішкі коммуникацияларды жүзеге асыру барысында біртұтас ұстанымдарды қалыптастыру үшін кешенді әрі жүйелі ақпараттық саясатты ұйымдастыру қажет. Бұл азаматтардың аймақтағы білім беру саласындағы ақпаратқа қол жеткізуге, өңіраралық байланысты нығайтуға, аталған саладағы озық тәжірибелерді насихаттауға және енгізуге, аймақтағы білім беру саласының оң имиджін қалыптастыруға септігін тигізеді.  Қазіргі таңда аймақ педагогтары мен оқушыларының қол жеткізген нәтижелерін насихаттау арқылы олардың беделін, әлеуметтік жауапкершілігін арттыру, бастамаларын ынталдыру жоғары сұранысқа ие. Демек өңірдегі білім беруді дамытуға бағытталған шараларды азаматтарға ашық әрі жедел жеткізуді сапалы ұйымдастыру қажет. | **11 796 000** | қысқа мерзімді  1 грант | **Нысаналы индикатор:**  1. Маңғыстау облысындағы білім беру қоғамдастығын дамытуға ықпал ету мақсатында білім беру саласындағы озық тәжірибелер туралы кемінде 40 ақпараттық материал әзірлеу және тарату;  2. Қатысушылардың кемінде 70%-ы білім беру саласындағы озық тәжірибелер туралы ақпараттылық деңгейінің артқанын атап көрсетеді *(сауалнама нәтижесі бойынша)*.  **Күтілетін нәтижелер:**  1. Маңғыстау облысындағы мемлекеттік білім беру ұйымдарының ақпараттық ашықтығына жауапты кемінде 70 маманның біліктілігін арттыру, бұл ретте мобилография және SMM бағыттары бойынша республикалық деңгейдегі үздік мамандарды тарту;  2. Маңғыстау облысы білім басқармасының барлық әлеуметтік желілердегі ресми парақшаларын ілгерілету және жазылушылар санын арттыру;  3. Маңғыстау облысындағы мемлекеттік білім беру саласындағы озық тәжірибелер туралы республикалық басылымдарда кемінде 10 мақала, интернет-порталдарда 30 мақала және электронды БАҚ-та 30 материал жариялау;  4. Аймақтың білім беру саласындағы өзекті мәселелерін талқылау мақсатында сарапшылардың, оқытушылар мен студенттердің қатысуымен кемінде 4 вебинар/онлайн-дискуссия өткізу;  5. Маңғыстау облысының үздік білім беру тәжірибелерін жариялау үшін журналистердің қатысуымен ақпараттық тур ұйымдастыру. |
| 3 | Білім беру, ғылым, ақпарат, дене шынықтыру және спорт саласындағы  мақсаттарға қол жеткізу | Өңірдің мектепке дейінгі және жалпы білім беру ұйымдары кадрларының біліктілігін арттыру | Өткен жылдардан бастап өңірде мұғалімдердің кәсіби өсуінен бастап жаңа педагогикалық тәсілді қалыптастыру бағыты бойынша кешенді жұмыс жүргізілуде.  Өңірдің білім беру саласында басқарушы және педагог кадрлардың біліктілігін арттыру процесін ұйымдастыру қажеттігі бар.  Өңірдің білім беру саласының кадрлық әлеуетін арттыру педагог қызметкерлердің тиісті білім деңгейін қамтамасыз етуге, білім беру ұйымдарында ішкі әдістемелік жұмыс жүйесін арттыруға мүмкіндік береді.  Қазіргі уақытта өңірдің мектепке дейінгі және жалпы білім беру ұйымдарының басшылық және педагогикалық құрамының құқықтық білімін арттыру, оның ішінде білім беру саласында нормативтік құқықтық актілерді қолдану тәртібін игеру өзекті болып отыр. Бұдан басқа, жалпы білім беретін мектептердің басшылары үшін мектепішілік бақылау жоспарын құру және іске асыру, мектепке дейінгі білім беру ұйымдарының педагогтерін жаңартылған мазмұн бойынша оқыту бойынша практикалық ақпараттық-түсіндіру жұмыстарын ұйымдастыру қажет. | **10 000 000** | қысқа мерзімді  1 грант | **Нысаналы көрсеткіш:**  1. Түрлі бағыттар бойынша Маңғыстау облысының мемлекеттік мектепке дейінгі және жалпы білім беру ұйымдарының басшы және педагогикалық құрамының кемінде 570 өкілінің біліктілігін арттыру;  2. Өзінің кәсіби құзыретінің жақсарғанын атап өткен бағдарламаға қатысушылардың біліктілігін арттыру деңгейі кемінде 75% -. құрайды *(сауалнама нәтижелері бойынша)*.  **Күтілетін нәтиже:**  1. Маңғыстау облысының мемлекеттік мектепке дейінгі және жалпы білім беру ұйымдарының басшы және педагог кадрларының мектепішілік бақылауды ұйымдастыру мәселелері бойынша тәжірибе алмасуын қамтамасыз ету;  2. Республикалық мамандарды тарта отырып Облыстың мемлекеттік жалпы білім беру және мектепке дейінгі білім беру ұйымдарының кемінде 300 басшысын құқықтық оқыту жөніндегі іс шараларды ұйымдастыру;  3. Республикалық мамандарды тарта отырып Облыстың мемлекеттік жалпы білім беру ұйымдары басшыларының кемінде 150 орынбасарын оқыту жөніндегі іс шараларды ұйымдастыру;  4. Республикалық мамандарды тарта отырып, Облыстың мемлекеттік мектепке дейінгі білім беру ұйымдарының кемінде 120 педагогінің біліктілігін арттыру жөніндегі іс-шараларды ұйымдастыру. |
| 4 | Білім беру, ғылым, ақпарат, дене шынықтыру және спорт саласындағы  мақсаттарға қол жеткізу | Аймақтағы арнайы білім беру ұйымдарындағы кадрлардың біліктілігін арттыру | Арнайы ұйымдарда жұмыс істейтін педагогтардың біліктілігін арттыру қажеттілігі мәселесі білім беру технологияларының, жаңа әдіс-тәсілдердің дамуына, сондай-ақ заңнама мен әлеуметтік жағдайлардағы өзгерістерге байланысты туындайды. Педагогтер өз білімдері мен дағдыларын үнемі жаңартып отыруы тиіс. Ерекше білім беру қажеттіліктері бар балаларға арналған мектептер немесе түзеу мекемелері сияқты арнайы білім беру ұйымдары педагогтерден жоғары кәсіби дайындық пен терең білімді талап етеді. Себебі олар әртүрлі бұзылыстары бар оқушылармен нәтижелі жұмыс істеуі керек. Біліктілікті арттыруға арналған тиісті курстар мен бағдарламалардың жетіспеушілігі білім беру сапасының төмендеуіне және мұндай балалар үшін жеке білім беру траекторияларын жүзеге асыру мүмкіндігінің болмауына әкелуі мүмкін | **11 000 000** | қысқа мерзімді  1 грант | **Нысаналы көрсеткіш:**  1. Маңғыстау облысының арнайы білім беру ұйымдарында жұмыс істейтін кемінде 150 маманның кәсіби біліктілігін арттыру;  2. Мамандық біліктілігін арттырғанын және ерекше білім беру қажеттіліктері бар балалармен жұмыс істеу қабілетіне сенімділігін арттырған мамандардың үлесі 70%-дан кем болмауы тиіс *(сауалнама нәтижелері бойынша)*.  **Күтілетін нәтиже:**  1. Маңғыстау облысының арнайы білім беру ұйымдарында жұмыс істейтін кемінде 150 маманның кәсіби біліктілігін арттыру, ПШО АОО «НЗМ» тарту арқылы;  2. Мамандық біліктілігін арттыру жөніндегі іс-шаралар бағдарламасының бекітілуі, Маңғыстау облысының білім басқармасының қатысуымен;  3. Жоба аясында оқудан өткен мамандарға арналған қорытынды кездесуді ұйымдастыру және өткізу;  4. Аттестациядан өтуге жарамды және «Ұстаз» платформасында тіркелген сертификаттарды беру;  5. Оқудан кейін *(дағдыларды нығайту үшін 1-2 ай ішінде)* онлайн-консультациялар мен супервизиялар өткізу.  6. Білім беру ұйымдарындағы арнайы мамандар үшін оқу әдістемелік құралдарды, бейнежазба (бейнеролик) дайындап, тарату. |
| 5 | Отбасылық-демографиялық және гендерлік мәселелерді шешуге жәрдемдесу | Аймақтағы оқушылар мен олардың ата-аналарының бойында отбасылық-ұлттық құндылықтарды қалыптастыру | Біздің елдегі білім беру ұйымдарында «Бір тұтас тәрбие» бағдарламасы енгізілді, ол жалпыадамзаттық және ұлттық құндылықтар негізінде саналы азаматты тәрбиелеуге бағытталған. Бұл бағдарлама білім беру процесін тиімді ұйымдастыруға және оқушылармен байланысты теріс әлеуметтік құбылыстарды алдын алуға мүмкіндік береді.  Қазіргі уақытта қоғамда «Үшжақты бірлестік: мектеп – ата-ана – оқушы» моделіне негізделген білім беру процесін ұйымдастыруға сұраныс өте жоғары. Осы модель аясында ата-аналар мен балалар арасындағы қарым-қатынасты жақсарту, балалар мен жасөспірімдерге қатысты әлеуметтік мәселелер бойынша бірлескен жұмысты ұйымдастыру қажет. Сондай-ақ, балалар мен жасөспірімдерге ұлттық құндылықтарға негізделген отбасылық тәрбиенің маңыздылығын жеткізу, осы күрделі мәселені шешуге қоғамдық пікір көшбасшыларын, сарапшыларды және рухани тұлғаларды тарту қажет. | **11 796 000** | қысқа мерзімді  1 грант | **Нысаналы көрсеткіш:**  1. Маңғыстау облысында отбасылық және ұлттық құндылықтарды қалыптастыруға бағытталған интерактивті және цифрлық форматтағы іс-шараларға 3000-нан кем емес ата-ана мен баланы тарту;  2. Ақпараттық қамту 20.000 қаралымнан кем емес.  **Күтілетін нәтиже:**  1. 600-ден кем емес қатысушыны қамтитын 3 интерактивті жаппай іс-шара *(фестивальдер, этнофорумдар, отбасылық квесттер және т.б.)* өткізу. Ата-аналар комитеттерін тарту, қазақ дәстүрлері мен отбасылық құндылықтарға арналған отбасылық челлендждер мен конкурстар ұйымдастыру.  2. 200-нан кем емес адам қатысатын «Ұрпақтар диалогы» атты 3 қоғамдық талқылау алаңын ұйымдастыру. Құрметті зиялы қауым өкілдерін, қоғамдық көшбасшыларды және жастар белсенділерін шақыру. Формат – TEDx-стилі, подкасттар, онлайн-трансляциямен және интерактивті сұрақ-жауап сессиясымен дөңгелек үстелдер.  3. Маңғыстау облысының 5 ауданында және 2 қаласында «Ұрпақтар сабақтастығы» өңірлік марафонын өткізу, 2000-нан кем емес мектеп оқушылары мен олардың ата-аналарын қамту.  4. Ұлттық дәстүрлер мен әдет-ғұрыптар арқылы ата-аналар мен балалар арасындағы эмоционалды байланысты нығайтуға бағытталған педагогтардың, психологтардың, ата-аналар мен балалардың қатысуымен мектептерде әрқайсысында кемінде 30 қатысушыны қамти отырып, кемінде 7 отбасылық тренингтер немесе мастер-класстар өткізу.  5. Жоба, әлеуметтік желілер мен БАҚ арқылы өткізілген іс-шаралар туралы кемінде 20 мың қаралымды хабардар ету. |
| 6 | Білім беру, ғылым, ақпарат, дене шынықтыру және спорт саласындағы  мақсаттарға қол жеткізу | Жасөспірімдердің психикалық денсаулығын қалыптастыру және дамыту | Аймақтың сарапшылары жасөспірімдердің психоэмоционалдық тұрақсыздыққа байланысты суицидтік мінез-құлық қаупіне көбірек бейім екенін атап өтуде.  Сонымен қатар, Маңғыстау облысындағы жалпы білім беретін ұйымдарда 266 педагог-психолог жұмыс істейді, оның ішінде 83 *(31%)* жас маман, 137 *(51%)* санатсыз педагог-психологтар.  Бұл көрсеткіш білім беру ұйымдарындағы педагог-психологтардың кадрлық тұрақсыздығын және мамандардың тәжірибесін жетіспеушілігін көрсетеді. Бүгінгі күні суицидтік мінез-құлыққа бейім жасөспірімдерді анықтап, оларға мақсатты жұмыс жүргізу, көпсалалы бригаданың *(негізінен тәжірибелі психотерапевт, психиатр, психолог)* уақтылы консультацияларын ұйымдастыру қажет, білім беру ұйымдарында елдің тәжірибелі мамандарының қатысуымен. Педагог-психологтардың біліктілігін арттыру, аймақтың педагог-психологтарына әдістемелік құралдар жасау, сондай-ақ ата-аналарға арналған суицидтің алдын алу бойынша дәрістер бағдарламасын ұйымдастыру қажет | **11 796 000** | қысқа мерзімді  1 грант | **Нысаналы көрсеткіш:**  1. Аймақтың білім беру ұйымдарының 450 маманынан кем емес жасөспірімдердің психикалық денсаулығы мәселелері бойынша біліктілікті арттыру;  2. Оқыту шараларынан кейін өз кәсіби құзыреттілігін арттыруды атап өткен мамандардың үлесі сауалнама нәтижелері бойынша 70%-дан кем болмауы керек.  **Күтілетін нәтиже:**  1. Халықаралық және қазақстандық балалар психологиясы, клиникалық психология және суицидология саласындағы мамандарды тартумен кемінде 3 модульдік оқу курсын практикалық сабақтар мен супервизия элементтерімен өткізу *(тапсырыс берушімен келісу)*. Қамту — 198 әлеуметтік педагог және 251 мектеп психологы. Бағдарлама келесілерді қамтиды:  • Эмоционалдық және мінез-құлық мәселелерін ерте анықтау әдістері;  • Жасөспірімдерге психологиялық қолдау көрсету тәжірибесі;  • «Қауіп тобы» балаларын қолдау стратегиялары.  2. Аймақтың 7 елді мекенінде ата-аналар мен педагогтар үшін кемінде 7 көшпелі сессия *(семинарлар, консультациялар, тренингтер)* ұйымдастыру және өткізу.  3. «Қауіп тобына» кіретін жасөспірімдерге суицидологтар мен психологтар қатысуымен кеңес беру қызметін ұйымдастыру.  4. Психикалық денсаулық мәселелері бойынша жасөспірімдермен жұмыс істейтін мамандар, ата-аналар, оқушылар мен ҮЕҰ қатысуымен тәжірибе алмасу және шешімдер іздеу мақсатында тақырыптық форум/конференция ұйымдастыру, қатысушылар саны кемінде 70 адам.  5. Жасөспірімдердің психикалық денсаулығын сақтау және нығайту бойынша кемінде 2 бейнемазмұн мен әдістемелік құралдар әзірлеу *(тапсырыс берушімен келісу)*. |
|  | **Барлығы** |  |  | **66 388 000** |  |  |

**Маңғыстау облысы білім басқармасының басшысы А. Кумбаев**